Jong kinders en aanbidding – eShop @ BM
Jong kinders en aanbidding
JEUGFOKUS Kategete Jong kinders en aanbidding
View cart "LP3 Jaar 1 – Die coolste plan – Senior werkboek" has been added to your cart.
'n Nuwe benadering tot geloofsontwikkeling by jong kinders. Hierdie boek met 44 uitgewerkte lesse is ideaal geskik om jong kinders tussen drie en sewe jaar oud aan die wonder van aanbidding bekend te stel.
SKU: 9780864874627 Categories: JEUG, JEUGFOKUS, Kategete, Kind (10-12), Tiener (12-18)
OPSOMMING: Jong kinders het 'n spesiale omgewing nodig waar hulle die Here kan ontmoet en aanbid. Hulle behoort die Bybel op hulle eie te ervaar in 'n lokaal waar hulle geloof gevoed kan word en hulle voorberei kan word om deel te neem aan die volle geloofslewe van die gemeente.
Sonja M. Stewart en Jerome W. Berryman het die behoeftes van kinders in aanmerking geneem en op rond daarvan 'n opwindende manier geskep om kinders van tussen drie en sewe jaar oud aan die wonder van aanbidding bekend te stel. Hulle benadering, wat godsdiensopvoeding en aanbidding integreer, is reeds by talle slypskole en opleidingsessies aangebied. Die metodes wat hier beskryf word en wat gebaseer is op die ervaring van die skrywers sal van onskatbare waarde vir Sondagskoolonderwysers en kategete wees om te kinders te help om aanbidding te verstaan en daaraan deel te neem. Kinders op hulle beurt sal gelei word om God te ervaar, terwyl hulle al hulle sintuie daarvoor inspan.
Die aktiwiteite wat ontwikkel is sluit aan by die algemene liturgiese orde wat in alle Reformatoriese kerke gebruik word: vergader in die Naam van die Here; verkondig die Woord van God; gee aan God die dank; gaan in sy Naam. Stewart en Berryman se voorstel is om met die wesenlike dele van die erediens te begin en by te voeg soos wat die kinders groei.
Die skrywers verduidelik hoe om 'n spesiale lokaal in te ruim waar verhale vertel kan word, kunswerkmateriaal gebruik word, asook ander spesifiek ontwerpte aktiwiteite wat kinders kan help om die geloofslewe op 'n dieper vlak te ervaar.
Sonja M Stewart is 'n professor in Christelike Opvoeding en 'n direkteur van die "Master of Religious Education"-program by die Westelike Teologiese Seminarium in Holland, Michigan.